Elisabet Sahtouris

Elisabet Sahtouris (sündinud 1936. aastal, teistel andmetel 1943. aastal) on kreeka päritolu ameerika bioloog, futuroloog, ärikonsultant ja professor. Ta on Living Systems Designi konsultant ning esinenud loengutega ja viinud läbi seminare Ameerikas, Euroopas, Aasias, Aafrikas ja Austraalias. Ta esineb ka raadios ja televisioonis. Ta on konsulteerinud ÜRO-d põlisrahvaste teemal. Tema töö keskendub elussüsteemide põhimõtete toomisele korporatsioonidesse, valitsustesse, teistesse organisatsioonidesse ning globaliseerumisprotsessi tervikuna. Tal on USA ja Kreeka kodakondsus. Elanud on ta USA-s, Kanadas, Kreekas, Peruus ja Hispaanias. 2023. aastal külastas ta Eestit. Ta esines muuhulgas 11. augustil Paide arvamusfestivalil rohekoostöö alal. Ta on lõpetanud Syracuse'i Ülikooli bakalaureusekraadiga ning saanud magistrikraadi Indiana Ülikoolist ja doktorikraadi Dalhousie Ülikoolist (Kanadas). Ta on töötanud järeldoktorina Ameerika loodusloo muuseumis New Yorgis ja Bostonis asuvas Massachusettsi Üldhaiglas (Harvardi Ülikooli meditsiinikooli suurim õppehaigla). Ta on õppejõuna töötanud Amherstis asuvas Massachusettsi Amhersti Ülikoolis ja Cambridge'is asuvas Massachusettsi Tehnoloogiainstituudis. 2000. aastal ilmunud raamat "EarthDance: Living Systems in Evolution" (eesti keelde tõlgiti 2009) räägib Maast (Gaiast) kui elusorganismist, teadvuse ja koostöö rollist evolutsioonist, põlisrahvastest ning iidsest innovatsioonist bakterimaailmas. Eessõna on James Lovelockilt. Raamatut läbib liikide, ökosüsteemide ja isegi kogu biosfääri evolutsioonilise küpsemise tsükli (maturation cycle) idee. See on mudel, mis algab ühtsusest (näiteks üht tüüpi energiamuundamise viisiga bakter), liigub eristatusse (kaks erinevat bakterit), sealt edasi konflikti (ärasöömine, ärakasutamine), millest võib edasi minna nö läbirääkimistesse, sealt edasi koostöösse, mis võib viia uue ühtsuse tekkeni (see sisaldab eelnevalt lahuselanud organisme). Küpsemistsükli üheks kõige silmapaistvamaks näiteks on päristuumse raku teke endosümbioosi teel kääritavatest, fotosünteesivatest ja aeroobsetest bakteritest, mille avastas Lynn Margulis. Raamat on kriitiline neodarvinismi suhtes. Tartu Ülikooli professor Peeter Hõrak peab raamatut "Maailmatants" antidarvinistlikuks kultuseraamatuks. Raamat räägib Gaiast kui isereguleeruvast tervikorganismist, mille mõtles 1960. aastatel välja James Lovelock. Hõrak leiab, et on ekslik pidada raamatu autorit evolutsioonibioloogiks. Ta on valitud Word Business Academy liikmeks. 1989 – GAIA: the Human Journey from Chaos to Cosmos. Pocketbooks NY, ISBN 978-0671680022 1998 – A Walk Through Time: From Stardust to Us. Wiley: New York, ISBN 978-0471317005 (kaasautor Brian Swimme), 1998 – Biology Revisioned. North Atlantic & IONS, [1] (kaasuator Willis Harman) 2000 – EarthDance: Living Systems in Evolution. iUniverse, ISBN 978-0595130672 2009 – Sahtouris, Elisabet. Maailmatants: Evolutsiooni uus lugu. (Tõlkinud Ott Heinapuu, Silver Rattasepp ja Toomas Trapido.) Tallinn: Koolibri. ISBN 9789985020210 Valner, Kadri 2009. Tantsides läbi evolutsiooni. Eesti Päevaleht 26. sept. Raamaturott 2011. Maailmatants. Loodusesõber 3. Global Visioning: Hopes and Challenges for a Common Future. books.google.ee La danse de Gaïa. inrees.com Pöörane piruett. sirp.ee Elisabet Sahtouris, Ph.D.. worldbusiness.org Lecture Series: Pope Francis’ Encyclical and Its Implications for the People of Hawai‘i. chaminade.edu Elisabet Sahtouris. "Maailmatants" Koolibri, 2009. Lk 304 Plug Into Our Conversation With Elisabet Sahtouris on November 27, 2014. mutualresponsibility.org Maailmatants. apollo.ee Õpetajate Leht 28. aug. 2009. Peeter Hõrak. Gaia kultus. Eesti Loodus, 2009/11. loodusajakiri.ee Koduleht. sahtouris.com The living universe, Elisabet Sahtouris. youtube.com, 18. mai 2015 Tantsides läbi evolutsiooni. epl.delfi.ee, 26. september 2009 Toomas Paul. Pöörane piruett. sirp.ee, 4. detsember 2009